พึ่งมีเพศสัมพันไปเมื่อสองวันก่อน และดั้นพลาดถุงยางแตกนอก จึงให้ทานยาคุมไปสองชมแรกแล้วก็ อีก 10 ชมให้กินเม็ดที่สองครับ พอดีผมอยากทราบว่าจะเริ่มตรวจครรภ์ได้ตอนไหนหรอครับ แล้วถ้าจะกินยาคุม แบบ 28 เม็ดต่อหลัง ปจด.มาในวันแรกไปจดยาหมดจะช่วยให้มีโอกาศท้องน้อยลงไหมครับ
สวัสดีค่ะ หากได้ทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ และได้ทานเม็ดที่ 2 ใน 10 ชั่วโมงต่อมา ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะการจะตรวจว่ามีการตั้งครรภ์เกิดขึ้นหรือไม่นั้น ต้องรอให้ประจำเดือนขาดไปเสียก่อนค่ะ ดังนั้นให้ดูว่าประจำเดือนในรอบที่แล้วมาวันที่เท่าไหร่ และนับไปอีกประมาณ 30-35 วัน หากประจำเดือนยังไม่มา จึงค่อยตรวจหาการตั้งครรภ์ค่ะและเมื่อมีประจำเดือนมาแล้ว หากต้องการทานยาคุมกำเนิด ก็สามารถเริ่มต้นทานได้เลยตั้งแต่วันแรกที่ประจำเดือนมา หรือไม่เกิน 5 วันนับตั้งแต่วันแรกที่ประจำเดือนมา โดยหากทานยาได้อย่างถูกต้อง ยาคุมกำเนิดจะช่วยป้องกันการตั้งครรภ์ได้มากกว่า 99% ค่ะ